sukhrobnurali/uzbek-legal-corpus huggingface dataset:
Oʻzbekiston Respublikasining Vazirlar Mahkamasi huzurida Oliy attestatsiya komissiyasi (Oʻzbekiston Respublikasi OAK)ni tashkil qilish toʻgʻrisida
(decree, 2014-07-29)

Yuqori malakali ilmiy va ilmiy pedagog kadrlar tayyorlash yangi tizimini shakllantirish, ularni respublika ijtimoiy-iqtisodiy, siyosiy va maʼnaviy taraqqiyotining ustuvor muammolarini hal qilishga yoʻnaltirish, ilmiy tadqiqotlar va ishlanmalarni davlat yoʻli bilan ekspertiza qilishni taʼminlash hamda ilmiy va ilmiy pedagog jamoatchilikning takliflariga muvofiq: 1. Oʻzbekiston Respublikasining Vazirlar Mahkamasi huzurida Oliy attestatsiya komissiyasi (Oʻzbekiston Respublikasi OAK) tashkil qilinsin. 3. Belgilab qoʻyilsinki, Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi oʻz vakolati doirasida qabul qilgan qarorlar Fanlar akademiyasi, tarmoq akademiyalari, vazirliklar, idoralar, oʻquv yurtlari, ilmiy tashkilotlar va muassasalar kimga boʻysunishidan qatʼi nazar, ular uchun majburiydir. 4. Ilmiy darajalar hamda unvonlar beruvchi ixtisoslashtirilgan va ilmiy kengashlarning rahbarlari Oʻzbekiston Respublikasi Oliy attestatsiya komissiyasida kengashlar qayta roʻyxatdan oʻtkazilgunga qadar hujjatlarni qabul qilish va koʻrib chiqishni toʻxtatib tursinlar. 5. Oʻzbekiston Respublikasining Vazirlar Mahkamasi bir oy muddat ichida Oliy attestatsiya komissiyasining faoliyatini tashkil etish masalalariga doir qarorni qabul qilib, komissiya tuzilmasini va uning toʻgʻrisidagi nizomni tasdiqlasin.
OʻZBEKISTON SSR MINISTRLAR SOVETINING 1988 YIL 23 MAYDAGI 190-SON QARORIGA OʻZGARTIShLAR KIRITISh TOʻFRISIDA
(resolution, 2021-02-22)

Erkin narxlar belgilanishi munosabati bilan aholini ijtimoiy himoya qilish hamda Vazirlar Mahkamasining 1992-yil 29-yanvardagi 22-f-son farmoyishiga asosan Vazirlar Mahkamasi qaror qiladi: Oʻzbekiston SSR Ministrlar Sovetining 1988-yil 23-maydagi 190-son qaroriga quyidagi oʻzgartishlar kiritilsin: a) 16-bandning “e” kichik bandi oʻz kuchini yoʻqotgan deb hisoblansin; b) qaror quyidagicha mazmundagi 17-band bilan toʻldirilsin. 17. Asosiy ish joyidan ajralgan holda boshqa shaharlardan oʻqishga yuborilgan xalq xoʻjaligining rahbar xodimlari va mutaxassislarga oʻqishning birinchi oyidagi xarajatlar uchun Oʻzbekiston Respublikasi Prezidenti huzuridagi Vazirlar Mahkamasining 1992-yil 29-yanvarda qabul qilgan 22-f-son farmoyishida belgilangan miqdorda xizmat safari uchun toʻlovlar berilsin. Keyingi oylarda esa oʻqish davrida saqlanib qolayotgan oylik maoshlari 700 soʻmdan kam boʻlsa 175 soʻm miqdorida stipendiya toʻlansin. Oʻqish davrida oʻquv yurti yotoqxona bilan taʼminlay olmagan holdagina mehmonxonada yashash xarajatlari haqiqiy xarajatlar miqdorida qoplanadi. Tinglovchilarning oʻqish joyiga borishi va qaytishi, xizmat safari xarajatlari, shuningdek, stipendiya toʻlovlari vazirliklar, idoralar, korxonalar, muassasalar va tashkilotlar hisobiga asosiy ish joyidan toʻlanadi. v) 17-band 18-band deb hisoblansin.
OʻZBEKISTON RESPUBLIKASINING MUSTAQIL DAVLATLAR HAMDOʻSTLIGIDAGI MUXTOR VAKOLATXONASINI TUZISH TOʻFRISIDA
(resolution, 1992-03-30)

Mustaqil Davlatlar Hamdoʻstligi davlat boshliqlari va hukumat boshliqlari Kengashlarini tashkiliy-texnikaviy jihatdan tayyorlash va oʻtkazish uchun Ishchi guruhini tuzish toʻgʻrisida erishilgan ahdlashuvga muvofiq Vazirlar Mahkamasi qaror qiladi: 1. Minsk shahrida Oʻzbekiston Respublikasining Mustaqil Davlatlar Hamdoʻstligidagi muxtor vakolatxonasi (muxtor vakilligi) ochilsin. 2. Muxtor vakillik ikki kishidan iborat etib belgilansin. 3. Muxtor vakillik faoliyatini taʼminlashga ahdlashuvda belgilangan respublika badali hissasi toʻlansin. 4. Oʻzbekiston Respublikasining MDHdagi vakili oʻrtoq A. Mahmudovga respublika rahbariyati topshirigʻi boʻyicha Oʻzbekiston Respublikasi nomidan hukumatlararo bitimlar va shartnomalarni imzolash vakolati berilsin.
PAXTA XOM AShYoSI, PILLA, ChORVAChILIK MAHSULOTLARINING XARID NARXLARINI VA PAXTA TOLASINING ULGURJI NARXLARINI OShIRISh TOʻGʻRISIDA
(resolution, 2021-02-22)

Yoqilgʻi, elektr energiyasi va boshqa moddiy-texnika resurslari narxlarining ancha oshganligi munosabati bilan, shuningdek, bozor munosabatlari sharoitlarida kolxoz va sovxozlar ishi uchun zarur iqtisodiy dastaklar yaratish, mehnat jamoalarining mahsulot yetishtirishdan moddiy manfaatdorligini yanada kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi va Moliya vazirligining: 1992-yil hosilidan boshlab paxta xomashyosining xarid narxlarini hamda paxta tolasining ulgurji narxlarini 1, 2-ilovalarga muvofiq; 1992-yil hosilidan boshlab pillaning xarid narxlarini 3-ilovaga muvofiq; 1992-yil 1-apreldan boshlab qoramol, qoʻchqorlar, qoʻy va echkilar, parranda, sutning xarid narxlarini oʻrtacha 2 baravar oshirish toʻgʻrisidagi taklifi qabul qilinsin. 2. Oʻzbekiston Respublikasining Moliya vazirligi oʻn kun muddat ichida paxta xomashyosi, paxta tolasi, pilla va chorvachilik mahsulotlari narxlarining yangi preyskurantlarini manfaatdor vazirliklar va idoralarga yetkazsin. 3. Vazirlar Mahkamasining 1992-yil 26-martdagi 145-son qarori oʻz kuchini yoʻqotgan deb hisoblansin.
ROʻZA HAYITNI DAM OLISh KUNI DEB EʼLON QILISh TOʻGʻRISIDA
(decree, 1992-03-27)

Mustaqil Oʻzbekiston Respublikasi musulmonlarining istak va xohishlarini inobatga olib hamda fuqarolar oʻrtasida mehr-oqibatni barqarorlashtirish maqsadida diniy bayram — Roʻza hayit (“Iyd al-Fitr”)ni bu yil 4-aprel kuni va keyingi yillarda esa Roʻza hayitning birinchi kuni dam olish kuni deb tayinlansin.
PENSIYALAR, STIPENDIYALAR HAMDA BUDJET HISOBIDAGI MUASSASALAR XODIMLARINING ISh HAQI MIQDORLARINI OShIRISh TOʻGʻRISIDA
(decree, 2020-09-28)

Isteʼmol mollari va xizmatlarga chakana narxlar oshib borayotgan sharoitda respublika aholisini va avvalo uning nochor tabaqalarini ijtimoiy himoya qilishni taʼminlash maqsadida: 1. 1992-yilning 16-martidan xalq taʼlimi, sogʻliqni saqlash, madaniyat, ijtimoiy taʼminot, fan, uy-joy-kommunal tarmogʻi, huquqni muhofaza qilish organlari hamda Oʻzbekiston Mudofaa ishlari vazirligi tizimi xodimlarining ish haqi, shu jumladan imtiyozli ovqatlanish uchun har oylik tovon toʻlovlari 1,7 baravar oshirilsin. 2. 1992-yilning 16-martidan oliy oʻquv yurtlari talabalarining, aspirantlarning, doktorantlarning stipendiyalari, kiyim-bosh va ovqat bilan taʼminlanmaydigan texnikumlar hamda hunar-texnika bilim yurtlari oʻquvchilarining stipendiyalari 1,5 baravar koʻpaytirilsin, bunda imtiyozli ovqatlanish uchun har oylik qoʻshimcha toʻlovlarning avvalgi miqdorlari hamda talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 3. 1992-yilning 16-martidan Oʻzbekiston Respublikasi huzurida ish haqi va mehnat pensiyasining eng oz miqdori oyiga 550 soʻm qilib belgilansin. Ulugʻ Vatan urushining qatnashchilari va nogironlariga eng oz miqdori 700 soʻm boʻlishidan kelib chiqib, pensiyalar miqdori belgilansin, bunda Ulugʻ Vatan urushi III guruh nogironlari pensiyalarining miqdori eng oz ish haqi darajasigacha yetkazilsin. 4. 1992-yilning 1-aprelidan fuqarolarning soliq olinmaydigan daromadlarining eng past darajasi oyiga 550 soʻm miqdorida belgilansin. 5. Aholi daromadlarining darajasini toʻgʻrilab olish maqsadida oyiga 1600 soʻmdan oshadigan ish haqidan daromad soligʻi miqdorlarini oshirish zarur deb hisoblansin. Shunga asosan Vazirlar Mahkamasi daromad soligʻining konkret miqdorlarini aniqlasin hamda ularni soliq toʻlovchilarga yetkazsin. 6. Respublika vazirliklari, idoralari, uyushmalari, konsernlari, korxonalari va xoʻjaliklari mehnat unumdorligini oʻstirish va ishlab chiqarish (ishlar va xizmatlar)ning hajmlarini oshirish hisobiga ushbu Farmonda belgilangan minimumni eʼtiborga olgan holda ishlovchilarning maoshini yanada koʻpaytirishga doir chora-tadbirlar kompleksi amalga oshirilishini taʼminlasinlar. 7. Oʻzbekiston Davlat banki, tegishli tijorat banklari, Oʻzbekiston Respublikasining vazirliklari va idoralari, Nafaqa jamgʻarmasi, Ijtimoiy taʼminot vazirligi, budjet hisobidagi muassasalar va oʻquv yurtlarining rahbarlari 1992-yilning 1-apreligacha ushbu Farmonda belgilangan pensiyalar, stipendiyalar va ish haqi miqdorlaridan kelib chiqib, avans toʻlovlarini taʼminlasinlar. 8. Oʻzbekiston Respublikasi Prezidenti huzuridagi Vazirlar Mahkamasi ushbu Farmonni roʻyobga chiqarishga oid tashkiliy chora-tadbirlarni koʻzda tutuvchi qaror qabul qilsin. 9. Oʻzbekiston Respublikasining Adliya vazirligi bir oy muddat ichida amaldagi qonunlarni mazkur Farmonga muvofiq holga keltirish toʻgʻrisidagi takliflarni tayyorlasin. 10. Farmonning bajarilishini nazorat qilish Oʻzbekiston Respublikasining Vazirlar Mahkamasi va Davlat banki zimmasiga yuklansin.
OʻZBEKISTON RESPUBLIKASI XALQARO MADANIY-MAʼRIFIY ALOQALAR MILLIY UYuShMASINI TAShKIL ETISh TOʻFRISIDA
(resolution, 1997-05-27)

Oʻzbekiston Respublikasining mustaqilligi toʻgʻrisidagi Deklaratsiya prinsiplariga asoslanib, xalqaro aloqalarning kengayotganligini hisobga olib, xorijiy mamlakatlar bilan jamoatchilik aloqalari faoliyatini bir joyga jamlash va tartibga solish, yagona siyosatni shakllantirish va xalq diplomatiyasini ragʻbatlantirish maqsadida Vazirlar Mahkamasi qaror qiladi: 1. Xorijiy mamlakatlar bilan doʻstlik va madaniy aloqalar Oʻzbekiston jamiyati hamda Xorijdagi vatandoshlar bilan aloqa “Vatan” jamiyatining ular negizida Oʻzbekiston Respublikasi Xalqaro madaniy-maʼrifiy aloqalar milliy uyushmasi tashkil etish haqidagi taklifi qabul qilinsin. 2. Madaniyat, ommaviy axborot vositalari va turizm Kompleksi (oʻrtoq Samandarov) ikki hafta muddat ichida manfaatdor tashkilotlar bilan birgalikda Oʻzbekiston Respublikasi Xalqaro madaniy-maʼrifiy aloqalar milliy uyushmasi tuzilmasini hamda Nizomini ishlab chiqsin va tasdiqlasin.
OʻZBEKISTON RESPUBLIKASI DAVLAT MATBUOT QOʻMITASIGA OMMAVIY AXBOROT VOSITALARINI MABLAGʻ BILAN TAʼMINLASh MANBALARINI NAZORAT QILISh FUNKSIYALARINI BERISh TOʻGʻRISIDA
(resolution, 2019-06-04)

Oʻzbekiston Respublikasining “Ommaviy axborot vositalari toʻgʻrisida”gi Qonuni qabul qilingandan buyon sobiq SSSRning hududida geosiyosiy va iqtisodiy makonda jiddiy oʻzgarishlar roʻy berdi. Birlashgan millatlar tashkiloti va Xavfsizlik hamda hamkorlik boʻyicha Umumyevropa Kengashi aʼzosi boʻlgan Oʻzbekiston Respublikasi hozirgi vaqtda ommaviy axborot vositalarining asosiy eʼtibori respublikaning mustaqilligini shakllantirishga qaratilishidan manfaatdor. Shu bilan birga soʻnggi paytlarda respublikada ijtimoiy-iqtisodiy ahvolning barqarorlashishidan manfaatdor boʻlmagan alohida shaxslar va tashkilotlar mablagʻlari hisobiga chiqarilayotgan nashrlar MDH davlatlari va boshqa xorijiy mamlakatlar bilan doʻstlik aloqalari oʻrnatilishiga yordam bermaydi. Shu kabi hollarni istisno qilish uchun Vazirlar Mahkamasi qaror qiladi: Oʻzbekiston Respublikasi Davlat matbuot qoʻmitasiga Oʻzbekiston Respublikasi ommaviy axborot vositalarini mablagʻ bilan taʼminlash manbalarini nazorat qilish huquqi berilsin. Oʻzbekiston Respublikasi Davlat matbuot qoʻmitasi ushbu vazifani Moliya vazirligi, Vazirlar Mahkamasi huzuridagi Davlat soliq bosh boshqarmasi va ularning joylardagi organlari bilan oʻzaro hamkorlikda amalga oshiradi.
OʻZBEKISTON RESPUBLIKASINING HUDUDIDA JOYLAShGAN ChEGARA QOʻShINLARINING BOʻLINMALARI TOʻGʻRISIDA
(decree, 1992-03-24)

“Oʻzbekiston Respublikasi davlat mustaqilligining asoslari toʻgʻrisida” 1991-yil 31-avgustdagi Qonunga, Oʻzbekiston Respublikasi Oliy Kengashining “Oʻzbekiston hududida joylashgan harbiy qismlar va harbiy oʻquv yurtlari toʻgʻrisida” 1992-yil 14-yanvardagi qaroriga hamda Mustaqil davlatlar Hamdoʻstligi davlat boshliqlari Kengashining 1992-yil 20-mart kuni Kiyev shahrida chegara qoʻshinlari xususida tuzilgan Bitimlarga muvofiq, Oʻzbekiston Respublikasining davlat chegarasi qoʻriqlanishini taʼminlash maqsadida: 1. Oʻzbekiston Respublikasining Milliy xavfsizlik xizmati huzurida chegara qoʻshinlari boshqarmasi tashkil qilinsin va Chegara qoʻshinlari boshqarmasining boshligʻi — Oʻzbekiston Respublikasi MXX raisining oʻrinbosari lavozimi joriy etilsin. 2. Oʻzbekiston Respublikasi hududida joylashgan Oʻrta Osiyo chegara okrugi chegara qoʻshinlarining qismlari va boʻlinmalari Oʻzbekiston Respublikasi Milliy xavfsizlik xizmati huzuridagi Chegara qoʻshinlari boshqarmasining tasarrufiga oʻtkazilsin. 3. Oʻzbekiston Respublikasining Milliy xavfsizlik xizmati (oʻrtoq Gʻ.A.Aliyev) butun shaxsiy tarkibi, qurol-yarogʻlari, moddiy-texnikaviy mulki hamda boshqa mulklari bilan chegara qoʻshinlarining qismlari va boʻlinmalarini qabul qilib olsin. Bir oy muddat ichida Oʻzbekiston Respublikasi chegara qoʻshinlarining nizomi, shtat tuzilmasi va ularning soni belgilangan tartibda ishlab chiqilib, tasdiqlansin. Belgilab qoʻyilsinki, Oʻzbekiston Respublikasi chegara qoʻshinlarning Mustaqil Davlatlar Hamdoʻstligida qatnashuvchi davlatlarning chegara qoʻshinlari faoliyatini muvofiqlashtirish va operativ ravishda rejalashtirishni chegara qoʻshinlarining Birlashgan qoʻmondonligi amalga oshiradi. 4. Oʻzbekiston Respublikasining Moliya vazirligi (oʻrtoq Boqiboyev) Oʻzbekiston Respublikasining taraqqiyot istiqbolini belgilash komiteti, Oʻzbekiston shartnomalar va savdo davlat aksionerlik uyushmasi, Oʻzbekiston Respublikasining Milliy xavfsizlik xizmati (oʻrtoq Aliyev) oʻn kun muddat ichida mazkur masalani koʻrib chiqib, Oʻzbekiston Respublikasi Chegara qoʻshinlarini moliyaviy va moddiy texnikaviy jihatdan taʼminlash tartibi toʻgʻrisida respublika Hukumatiga taklif kiritsinlar. 5. Oʻzbekiston Respublikasi Milliy xavfsizlik xizmati (oʻrtoq Aliyev) Oʻzbekiston Respublikasining Adliya vazirligi (oʻrtoq Malikov) manfaatdor tashkilotlar bilan birgalikda bir oy muddat ichida Oʻzbekiston Respublikasi davlat chegarasi toʻgʻrisidagi Qonun loyihasini ishlab chiqib, belgilangan tartibda Oʻzbekiston Respublikasi Oliy Kengashining muhokamasiga taqdim etsinlar. 6. Oʻzbekiston Respublikasi huquqiy tasarrufga oʻtadigan chegara qoʻshinlarning qoʻmondonlar tarkibi Oʻzbekiston Respublikasi barcha harbiy xizmatchilar hamda ularning oila aʼzolari ijtimoiy va huquqiy jihatdan himoya qilinishini kafolatlashni nazarda tutib, shaxsiy tarkibining oʻz zimmasiga yuklangan vazifalarni ogʻishmay bajarishni taʼminlasin.
HUQUQNI MUHOFAZA QILISh ORGANLARI FUNKSIYASINI BAJARUVChI DAVLATGA TEGIShLI BOʻLMAGAN TUZILMALARNING FAOLIYATINI TAQIQLASh HAMDA SPORT KLUBLARI (SEKSIYALARI)NING YAKKAMA-YAKKA OLIShUVLARNING JANGOVAR VA ShARQChA TURLARIGA OʻRGATISh BOʻYIChA IShLARINI TARTIBGA SOLISh HAQIDA
(resolution, 2021-02-22)

Huquqni muhofaza qilish organlari funksiyasini bajaruvchi davlatga tegishli boʻlmagan tuzilmalarning faoliyatiga barham berish hamda sport klublari (seksiyalari)ning yakkama-yakka olishuvlarning jangovar va sharqcha turlariga oʻrgatish boʻyicha ishlarini tartibga solish, shuningdek, jamoat xavfsizligini taʼminlash, fuqarolarning or-nomusi, qadr-qimmati va qonuniy manfaatlarini huquqqa qarshi tajovuzlardan himoya qilish maqsadida Vazirlar Mahkamasiga qaror qiladi: 1. Oʻzbekiston Respublikasi Adliya vazirligi, Ichki ishlar vazirligi, Milliy xavfsizlik xizmati, Davlat jismoniy tarbiya va sport qoʻmitasi, Oʻzbekiston Respublikasi Vazirlar Mahkamasi huzuridagi Davlat soliq bosh boshqarmasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddat ichida huquqni muhofaza qilish organlarining funksiyalarini bajaruvchi jamoat tashkilotlari, korxonalar, kooperativlar, ularning uyushmalari va birlashmalarini, shuningdek, yakkama-yakka olishuvlarning jangovar va sharqcha turlariga oʻrgatuvchi sport klublari (seksiyalar)ni inventarizatsiyadan oʻtkazsinlar va ularning faoliyatini taqiqlasinlar. Ularning qonunga xilof ravishda harakat qilishlariga yoʻl koʻyganlar qattiq javobgarlikka tortilsin. 2. Oʻzbekiston Respublikasi Moliya vazirligi, Oʻzbekiston Respublikasi Vazirlar Mahkamasi huzuridagi Davlat soliq bosh boshqarmasi huquqni muhofaza qilish organlarining funksiyasini bajaruvchi davlatga tegishli boʻlmagan tuzilmalar, shuningdek, yakkama-yakka olishuvlarning jangovar va sharqcha turlariga oʻrgatuvchi sport klublari (seksiyalar) tomonidan asossiz ravishda olingan daromadlar aniqlanishini va respublika budjetiga olib qoʻyilishini taʼminlasinlar. 3. Oʻzbekiston Respublikasi Adliya vazirligi, Ichki ishlar vazirligi, Milliy xavfsizlik xizmati, Moliya vazirligi, Davlat soliq bosh boshqarmasi, Davlat banki, Davlat jismoniy tarbiya va sport qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ikki oy muddat ichida mazkur qarorning ijrosi toʻgʻrisida Oʻzbekiston Respublikasi Hukumatiga maʼlum qilsinlar.
OʻZBEKISTON RESPUBLIKASI PREZIDENTINING “RESPUBLIKA OLIY VA OʻRTA MAXSUS OʻQUV YuRTLARINING PROFESSOR-OʻQITUVChILARI TARKIBIGA, ILMIY XODIMLARIGA VA OʻQUV-YORDAMChI XODIMLARIGA QOʻShIMChA IMTIYOZLAR BERISh HAQIDA” 1992-YIL 5 FEVRALDAGI FARMONINI BAJARISh ChORALARI TOʻGʻRISIDA
(decree, 2021-02-22)

Oʻzbekiston Respublikasi Prezidentining “Barcha tipdagi maktablarning oʻqituvchilariga, bolalar uylari tarbiyachilariga qoʻshimcha imtiyozlar berish, yuqori sinflar oʻqituvchilarining ish haqini oshirish toʻgʻrisida” 1990-yil 13-noyabrdagi Farmoni respublika oliy va oʻrta maxsus oʻquv yurtlarining professor-oʻqituvchilari tarkibiga, ilmiy xodimlariga va oʻquv-yordamchi xodimlariga, ularning idoraviy boʻysunishidan qatʼi nazar, qisman tatbiq etilishi munosabati bilan Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralar, korxonalar va tashkilotlar: oliy va oʻrta maxsus oʻquv yurtlarining professor-oʻqituvchilari tarkibiga, ilmiy xodimlariga va oʻquv-yordamchi xodimlariga ular yashayotgan davlat va idoralarga qarashli uylar va kvartiralarni tekinga shaxsiy mulk qilib bersinlar; oliy va oʻrta maxsus oʻquv yurtlari professor-oʻqituvchilari tarkibiga, ilmiy xodimlari va oʻquv-yordamchi xodimlari uchun birinchi navbatda yer uchastkalari ajratishni va yakka tartibda uy-joy qurilishi uchun binokorlik materiallari sotib olishni belgilasinlar; xodimlarning qayd qilingan toifalaridan boʻlgan, kamida 10 yillik ilmiy-pedagogik ish stajiga ega boʻlgan pensionyerlarga ushbu bandda nazarda tutilgan imtiyozlarni joriy etsinlar. 2. Belgilansinki, oliy va oʻrta maxsus oʻquv yurtlariga boʻysunishi boʻyicha boshqaruv organlarida roʻyxatga olingan, ustavga muvofiq oliy va oʻrta maxsus oʻquv yurtlari toʻgʻrisidagi amaldagi nizomlar ularga joriy etilgan holda tegishli maqomga ega boʻlgan oʻquv yurtlari tegishli boʻladi. 3. Oʻzbekiston Respublikasi Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari oliy va oʻrta maxsus oʻquv yurtlarining qayd qilib oʻtilgan toifalari xodimlari moddiy va maishiy sharoitlarini yaxshilash boʻyicha belgilangan chora-tadbirlarni amalga oshirish bilan bogʻliq boʻlgan sarf-xarajatlarni respublika va mahalliy budjetlar hisobidan amalga oshirsinlar. 4. Viloyatlar va Toshkent shahar hokimlari, korxonalar va tashkilotlarning rahbarlari xodimlarning qayd qilib oʻtilgan toifalariga uylar yoki kvartiralarni shaxsiy mulk qilib tekinga berish toʻgʻrisida ariza berilgan kundan boshlab bir oy muddat ichida qaror qabul qilsinlar.
RESPUBLIKA OLIY OʻQUV YuRTLARINING KUNDUZGI BOʻLIMLARIGA QABUL QILIShNI TAKOMILLAShTIRISh TOʻGʻRISIDA
(decree, 2020-09-28)

Yoshlarni respublika oliy oʻquv yurtlarida oʻqishga tanlashda yagona davlat siyosatini oʻtkazish, jamiyatning intellektual quvvatini oshirish uchun zarur shart-sharoitlarini yaratish hamda ijtimoiy adolat qoidalarini roʻyobga chiqarish maqsadida, shuningdek jamoatchilikning istaklarini eʼtiborga olib: 1. Belgilab qoʻyilsinki, 1992/93 oʻquv yilidan boshlab tajriba tariqasida Oʻzbekiston Respublikasi Xalq taʼlimi vazirligiga qarashli pedagogika institutlarining hamda Oʻzbekiston Respublikasi Oliy va oʻrta maxsus taʼlim vazirligiga qarashli universitetlar tegishli soha ( oʻqituvchi kadrlar tayyorlash bilan band boʻlgan) fakultetlarning kunduzgi boʻlimlariga mazkur faoliyat turiga moyil boʻlgan maktab oʻquvchilari hamda boshqa toifadagi yoshlardan iborat abituriyentlarni sinab koʻrish asosida kirish imtihonlarsiz qabul qilinadi. 2. Oʻzbekiston Respublikasining Oliy va oʻrta maxsus taʼlim vazirligi, Melioratsiya va Suv xoʻjaligi vazirligi, Aloqa vazirligi mazkur tajribani Toshkent davlat texnika universitetida, Toshkent toʻqimachilik va yengil sanoat institutida, Toshkent avtomobil-yoʻl institutida, Fargʻona davlat universitetida, Toshkent irrigatsiya va qishloq xoʻjaligini mexanizatsiyalash muhandislari institutida, Toshkent elektr texnik aloqa institutida oʻtkazsinlar. 3. Oʻzbekiston Respublikasi Prezidenti huzuridagi Vazirlar Mahkamasi: 10 kun muddat ichida ushbu Farmonni roʻyobga chiqarishga oid tashkiliy chora-tadbirlarni koʻzda tutuvchi tegishli qaror qabul qilsin: bir oy muddat ichida Farmonning 1 va 2-bandlarida koʻrsatilgan respublika oliy oʻquv yurtlarining kunduzgi boʻlimlariga abituriyentlarni tanlash va qabul qilish Respublika markazini tashkil etsin.
OʻZBEKISTON SSJ PREZIDENTI HUZURIDAGI VAZIRLAR MAHKAMASINING “OʻZBEKISTON SSJ HUDUDIDA OV QILISh VA OVChILIK-BALIQ OVLASh XOʻJALIGINI YuRITISh TOʻGʻRISIDAGI NIZOMNI TASDIQLASh HAQIDA” 1991-YIL 10-APRELDAGI 95-SON QARORIGA OʻZGARTIShLAR KIRITISh TOʻGʻRISIDA
(resolution, 1998-03-27)

Vazirlar Mahkamasi qaror qiladi: Oʻzbekiston SSJ Prezidenti huzuridagi Vazirlar Mahkamasining 1991-yil 10-apreldagi 95-son qaroriga quyidagi oʻzgartishlar kiritilsin: qaror nomidagi va matnidagi “Oʻzbekiston SSJ” soʻzlari “Oʻzbekiston Respublikasi” soʻzlari bilan almashtirilsin; Oʻzbekiston Respublikasi hududida ov qilish va ovchilik-baliq ovlash xoʻjaligini yuritish toʻgʻrisidagi Nizomning 1 va 3-ilovalari yangi tahrirda bayon qilinsin (ilova qilinadi). Belgilab qoʻyilsinki, baliq ovlashga litsenziya uchun mazkur qaror bilan joriy etilayotgan toʻlov (1-ilova) “Oʻzbaliq” konsernining baliq zaxiralarini tiklash va baliq ovlash bilan shugʻullanuvchi korxonalariga taalluqli emas. Odamlarda va hayvonlarda uchraydigan xavfli kasalliklarni tarqatuvchi hayvonlar — qishloq, oʻrmon va ovchilik xoʻjaligi zararkunandalari haq toʻlanmasdan ovlanadi (tegishli tashkilotlar beradigan roʻyxatga muvofiq). Oʻrganish yoki iqlimlashtirish maqsadida Qizil kitobga kiritilgan hayvonlarni; ovlashga beriladigan litsenziyalar (ruxsatnomalarning qiymati dastlabki qiymatidan 5 baravar kam boʻladi. Hayvonlarni, ularning qismlarini yoki hayoti faoliyati mahsulotlarini eksportga yetkazib berish maqsadida yovvoyi hayvonlarni ovlashga ruxsatnoma bepul beriladi, Davlat tabiatni muhofaza qilish qoʻmitasi huzuridagi davlat biologik nazorati bilan yetkazib beruvchi oʻrtasida tuzilgan shartnomaga muvofiq keyinchalik valyutada hisob-kitob qilinadi. Hayvonlarning ovlanadigan turlarini ovlash uchun ruxsatnomalar (litsenziyalar) yovvoyi hayvonlar sonini, ovchilik xoʻjaligining yovvoyi hayvonlarni koʻpaytirishdagi va qoʻriqlashdagi ishtirokini hisobga olgan holda shartnoma narxlarida berilishi mumkin. Yovvoyi hayvonlar hayot faoliyati mahsulotlari (zaharlar va boshqalar), shoxlar, moʻynali hayvonlarning terilari respublika tashqarisida Davlat tabiatni muhofaza qilish qoʻmitasi huzuridagi davlat biologik nazoratning ruxsatnomalari bilangina sotiladi. Pitomniklarda oʻstirilgan hayvonlarni ovlash uchun ruxsatnomalar qiymati ishlab chiqaruvchilar bilan kelishuv boʻyicha belgilanadi. Yovvoyi hayvonlarning maqomi oʻzgargan taqdirda Oʻzbekiston Respublikasi Davlat tabiatni muhofaza qilish qoʻmitasi huzuridagi davlat biologik nazoratga yovvoyi hayvonlarni noqonuniy ovlaganlik uchun undiriladigan pulning miqdorini aniqlash huquqi beriladi.